בס"ד יג תמוז תשפ"ב תשובה, לגבי אכילה – מרן השו"ע כתב (סימן תקסח,א): "וכשהתחיל להתענות שכח ואכל כזית, אבד תעניתו" וזו למעשה שיטת הרא"ש, אך למעשה נוקטים כמו הרא"ה שחלק עליו שרק אם אכל ככותבת (תאנה יבשה שזה בערך 33 גרם) מפסיק מלצום. וכל מה שמרן דיבר דווקא בתענית שקיבל על עצמו כנדר, אבל ד תעניות: י"ז בתמוז, ג תשרי, י בטבת ויג אדר) שתקנו חכמים לצום, כאן תקנת חכמים 'כעין דאורייתא תקון' – כמו ביום כיפור ששם לא איבד תעניתו אלא כשאכל שיעור ככותבת. וכן בד' צומות. (חזון עובדיה תעניות עמ' כה). לגבי שתיה – כותב המשנה ברורה (תקס"ח, ס"ק ה) שהשיעור לאבד תעניתו הוא "מלא לוגמיו" – והאחרונים מתרגמים 44 ס"ס. אך הברכי יוסף (סק"ב) כותב בשם ר' יוסף מלכו שרק אם שתה רביעית מים בצום, איבד תעניתו. (הובא בשערי תשובה סק"ב). כט"ס